Frava kršćaiska 
olitelj 


PRAVA KRŠĆANSKA OBITELJ 

• započinje dan jutarnjom molitvom 

Kad netko, u našoj kući ujutro ustane 
'iz kreveta i dođe recimo u kuhinju — 
'među druge ukućane — bez pozdrava, mi 
to smatramo nepristojnošću, zar ne? Ili 
barem velimo da je to neodgojenost! 

Slično je s jutarnjojm. molitvom! To je 
>>Dobro jutro« dragom Bogu. To je izra¬ 
žaj radosti što smo doživjeli novi dan. 
Tb je preporuka našem Stvoritelju, na¬ 
šim nebeskim zaštitnicima da bdiju nad, 
nama tokom- čitavog dana. MoUtva je 
najjednostavniji a ipak najdublji izraz 
naše vjere u Gospodina,. dokaz našeg 
pouzdanja u Njegovu Providnost. Ona je 
čin ljubavi prema Bogu. Osobito ako s' 
njom započinjemo dan. Tada on čitav do¬ 
biva boju prema tim mojini osjećajima 
koje - sam izrazio jutarnjom rholitvom. 

Zato pravu kršćansku obitelj ne može¬ 
mo zamisliti bez takvog početka svakog 
novog dana. Ako je taj »Dobro jutro« 
dragom Bogu izražen zajednički, onda mu 
vrijednost još više raste. Jutarnja moli¬ 
tva tada postaje pravi bogoštovni čin 
čitave obitelji kao osnovne stanice Ijud- 

skog društva. Posebni Božji blagoslov 
pratit će takvu obitelj preko čitavog dana! 

Nije li lijepo i potrebno da i svojoj 
obitelji to osiguramo? Bojimo se da ne 
ćemo naći vremena za to? Dovoljno je 
minuta ili dvije! To vrijeme će se uvijek 
naći u obitelji koja na to misli! . 

® veselo, 11 Gospoclinii, obavlja svoje 
dnevne poslove 

Nije lako svako jutro vrlo rano ustati 
i požuriti u tvornicu, u ured, na polje, k 
štednjaku, na bilo koje radno mjesto. A 
ipak, rad je sredstvo kojim privređujemo 
kruh svagdanji. U tom smislu on je dar 
Bo.žji. Stoga će svaki član prave kršćan¬ 
ske obitelji s radošću jn-ihvatiti svoje 
dnevne poslove. 

Znam, oče, još si umoran od jučeraš¬ 
njeg posla i briga. Prohujale godine 
ostavile su na tebi svoj trag. Ipak, nije 
li Isus, tvoj Spasitelj, radio prije tebe? 
Radio ■ strpljivo i radosno? Znao je da i 
to spada na Njegovu zadaću Otkupitelja. 
Tako i ti shvati svoj posao! 

Mama, ti imaš posebnih teškoća. Prva 
ustaješ, zadnja liježeš. Moraš pripraviti 
doručak i oprati suđe iza večere. I djeca 


su na tvojoj brizi. I kuća. I sva .sila 
pojedinosti koje se ne vide a ipak zama¬ 
raju. Jesi li kadgod pokušala zapjevati 
dok radiš po kući ili oko štednjaka? Zar 
ne, bilo ti je lakše, posao je nekako bolje 
odmicao pod tvojim marnim rukama. 
Znaš zašto? Jer si veselo, u Gospodinu, 
sve obavljala! Pokušaj često tako. I onda 
kad nisi baš previše raspoložena. Bog 
ljubi vesela poslenika — veli sveto Pismo. 

e u svakoj prilici čini dobro 

Nedavno sam se vozio autobusom na 
jednoj duljoj relaciji. Jedna se obitelj 
njime vraćala s godišnjeg odmora; on, 
ona i dvoje zlatne djece. Iz razgovora 
sam saznao da je još dvoje starije djece 
otišlo k baki na ferije, a njih četvero 
zajedno k prijateljima u brda. 

Na jednoj stanici ušla je u autobus 
djevojčica. Tetka je za njom viknula 
neka bude dobra, a konduktera zamolila 
da pripazi na nju. Kondukter je imao 
svog posla - i mala je bila kao izgubljena 
u autobusu. Prije nego rni je palo na 
pamet da bi bilo lijepo zabaviti nečim 
tu djevojčicu, otac te obitelji već ju je 
pozvao uz svoje sjedalo, uzeo od nje 

torbu i smjestio u mrežu za prtljagu, za¬ 
tim je posjeb uz svoju djecu i počeo s 
njom razgovarati. — Malo kasnije jed¬ 
nom je mladiću pozlilo. Autobus je., stao. 
U pomoć je priskočila majka te obitelji, 
koja je uz sebe »slučajno« imala tablete 
protiv mučnine. Još se tokom vožnje 
našlo takvih sitnica i pred ciljem puto¬ 
vanja svi su u autobusu sa očitim sim¬ 
patijama promatrali ovu obitelj, koja je 
u roku od nekoliko sati svima postala 
bliska. Čime? U svakoj je prilici činila 
dobro! 

Tvoja obitelj to ne bi mogla? Za sreću 
se ne traže velike stvari. Dovoljne su 
sitnice izvedene s ljubavlju, bez' namet- 
Ijivosti. Takve sitnice i ti možeš pružiti 
drugima na hiljadu načina. Pokušaj, osje¬ 
tit ćeš kako ti se duša nadima od pravog 
i iskrenog kršćanskog ponosa. 

9 u saobraćaju s drugima susretljiva i 
prožeta Kristovom ljubavlju prema 
braći ljudima 

U štampi se često znaju naći članci u 
kojima se žigoše sebičnost pojedinaca, 
grubost pojedinih službenika ili neodgo¬ 


vornost rukovodilaca. Ne daju točne in¬ 
formacije. Nestrpljivi su s kupcima. Ne 
brinu se za ^ortiman robe. Ne .ustupaju 
mjesto starijiina ili majkama s djecom-. 
Ima čitav niz takvih pojedinosti koje upa¬ 
daju u oči i smetaju mnogima. I mi bi¬ 
smo uvijek potpisali takvu kritiku, zar 
ne? No, mo.žda bismo bolje učinili da se 
nad takvim pojavama zamislimo. Ako 
takve stvari drugima zamjeram, da li 
možda i sam koji puta u njih padam ? 
Izvičem se bez potrebe i stvarnog razloga. 
Samo zato jer sam neraspoložen. Iskori¬ 
štavam di-uge za svoje ciljeve mjesto da 
im stvarno pomognem. »Ako sam rekao 
da je zlo, dokaži da je zlo, a ako sam 
govorio pravo, zašto me biješ?« - tako 
je. Krist nastupio prema svojim mučite¬ 
ljima. To je kršćanski. Tako bi i kod 
nas moralo biti. Razmisli, jesi li u miru 
sa svima? Možda s kim ne razgovaraš’ 
Misliš li da je to u redu? Da tako na¬ 
stupa prava kršćanska ljubav? Znaj, nije 
važno tko je kriv, nego tko će imati više 
liubavi i prvi popustiti! Inatiti se lako, 
ali popustiti - toga nam koji puta 
manjka! 

Ako svoju obitelj smatraš kršćanskom, 
nastoj što prije, srediti svoje odnose pre- 

ma drugima. Misli na to đa smo svi 
braća, a Bog nam je svima Otac! 

• za stolom blagoslivlje Gospodina i da¬ 
rove Njegove darežljive ruke 

Tata, mama, vi svoju djecu učite da 
za svaku stvar koju dobiju kažu »Hvala^<! 
Nije to samo lijepo, nego to ima i du¬ 
blji smisao: produbljuje U duši djeteta 
svijest da treba biti zahvalan i za svaku 
sitnicu. Zato je sasvim^ razumljivo ako 
smo mi kršćani' kao Božja djeca Gospo- 
dinu zahvalni za darove koje. blagujemo. 
Nemojmo reći: To smo sami privrijedili, 
to je plod umjetnog gnojiva, i : ostalih 
agrotehničkih mjera — nep dignimo svo¬ 
je srce do Onoga, koji je zadnji uzrok 
svega - do dobrog nebeskog Oca. Ako' 
je lijepo čuti dijete kako tepa: »Blago¬ 
slovi Bože sekicu i »papicu« (hranu) - 
onda je plemenito da i mi velika Božja 
djeca znamo priznati da nam sve daje 
Bog. 

Lijepo je odgovorio onaj muž, kojemu . 
su se u gostionici narugali kad se pre- ■ 
križio i tek onda počeo jesti: »Kod mene 
se samo nijemo, blago ne križa kad ide 
na valov.<< ■. 


O strpljivo podnosi patnje i neprijatno¬ 
sti, u sjedinjenju s Isusom, a na na¬ 
kane svete Crkve 

Poznavao sam ženu udovicu, majku .še¬ 
stero djece. Rat je tek svršio i' ona se 
našla pred problemom kako da njih šestero 
sama postavi, na noge. I dobro je riješila 
svoj problem: nije smatr<iia da je njezin 
slučaj najteži, nego se hrabro uhvatila u 
koštac sa životnim teškoćama. 

Skoro, svaki dan je našla vremena da 
skokne u crkvu. Oni kod kojih je nad- 
ničila znali su, da će ona obilno nadok¬ 
naditi ako zbog svete Mise zakasni na 
polje. Suseljani su joj često govorili: »Že- 
Ijezniearka, kako to da vaša djeca tako 
lijepo izgledaju i' prilično su obučena?« 
Ona se samo .smješkala i govorila: »Brine 
se Bog i sveti Josip.« Nje danas više 
nema, ali su njezina djeca sve ljudi: 
svećenik, poslovođa poduzeća, poštar, dva 
trgovca i učiteljica! To je rezultat nje¬ 
zine strpljivosti i ustrajnosti. Tko će 
naći jalru ženu? — pita sveto Pismo. Na¬ 
daleko i_ preko svake granice je njezina 
cijena!- Sto čini jaku obitelj? Strpljivo 
podnošenje patnji i neprijatnosti u sje¬ 
dinjenju s Bogom! 

Misliš li i ti tako? Zar i u svojem 
krugu ne .vidiš kako su trpljenja lakša 
onome tko zna trpjeti s Bogom? Evo ti 
primjera! Evo ti dokaza kako je vjera 
zaista snaga! 

9 svetkuje nedjelje i blagdane: svetom 
Misom, uzdržavanjem od težačkih po¬ 
slova, primanjem svetih sakramenata, 
posebno svete ispovijedi i sv. Pričesti 

Gdje se kršćani mogu bolje osjetiti kao 
velika Božja obitelj, ako ne kod nedjeljne i 
svete Mise? — Gdje ćemo si postati svi- 
jesni da ima i drugih koji pripadaju 
istoj vjeri, nego nedjeljom u crkvi. Do- ' t 
bro je primijetio jedan svjetovnjak; Kad_ i 
promatraš suvremeni život i ljude u nje¬ 
mu, jedva bi mogao otkriti da su kršćani 
katolici. Tek kad ih vidiš zajedno u crkvi 
kod svete Mise, i učene i neuke, i siro¬ 
mašne i bolje ' stojeće — onda vidiš da 
su vjernici, da u . njima bije jedno srce 
i jedna duša. — Kako ćemo bolje osjetiti 
da imamo dušu nego ako joj nedjeljom 
posvetimo pažnju: ako vrijeme provede¬ 
mo baš onako kako nam preporuča Maj-_ 
ka Crkva, Njoj treba njezina duhovna 
hrana — evo nam svete Mise gdje ćemo 

je nahraniti za čitav slijedeći tjedan! 
.Shvaćate li sad zašto .je važno ne pro¬ 
puštati svetu Misu na laku ruku. Zašto 
■je ona nešto bitno za kršćanski život? 

Sakramentalni život to može samo pot¬ 
pomoći. Kako je lijepo u župama gdje 
čitave obitelji pristupaju svetim sakra¬ 
mentima svake nedjelje! Najprije otac 
koji je možda liječnik, advokat, radnik, 
službenik, seljak . — svejedno. A onda 
mama koja još d na pričesnoj klupi skla¬ 
pa ruke'svojem djetetu koje kleči kraj 
nje. Znam više takvih župa. Vjerujte, u 
crkvi je u takvim časovima takva sveta 
tišina, da upravo opipljivo svi osjećaju 
kako sada Bog silazi u tu obitelj i ona 
ga nosi svojoj kući! Niste nikad poželili 
da tako bude i s vama? Pokušajte! Ako 
jednom ozbiljno započnete, me ćete se 
lako toga odreći! 

e ozbiljno bdije pred napastima, koje bi 
mogle potkopati mir srca i obiteljsku 
sreću 

• »Maro, da znaš gdje sam vidjela tvog 
Franju. Išao je s nekom ženskom. Raz¬ 
govarali su kad ...« — tako su dobre 
susjede govorile mladoj ženi čiji je muž 

otišao u grad na '.posao. A ona? 'D'vijek 
je odgovarala: »Neka on samo hoda kuda 
hoće. Znam da on misli ha ' mefle,- kad 
mi redovito šalje svoju plaću.« — Nije 
dozvolila da se u nju uvuče crv ljubo¬ 
more, koji bi mogao potkopati njihovu 
mladu obitelj, A Franjo? Nije sudjelo- 
,vao u sumnjivim razgovorima svojih dru¬ 
gova na radnom mjestu. Trudio se da' 
zaštiti djevojke i žene koje su radile š 
njim pred nasrtljivošću- svojih drugova. 
Uvijek je u sebi mislio: »Ta je kao moja 
Mara.« 

Sasvim je suprotno postupila Katica. 
Njezin je muž bio trgovački pomoćnik. 
»Dobro jutro, dobar dan! Izvolite! Ovo 
vam baš odgovara! Uz plave oči ide ovo! 
Uz vašu kosu krasno pristaje ono!« — 
tako je govorio iz čisto profesionalnih 
razloga. A Katica se ljutila: »Kako ti s 
njima? ^Kao da ti je ona žena? Sto ti 
imaš s njima?« — »Ma, Katice,. ..« po¬ 
kušavao se on opravdati. Nije išlo. Ka¬ 
tica je mislila da ima pravo osvetHi se. 
Dopustila je da joj drugi zasjedne u srce. 
I konačno napustila svog muža! 

Prosudite, tko je bolje postupio, Mai’a 
ili Katica? U svetom Pismu piše: Idi i 
ti čini tako! 


# osjeća s Crkvom, posebno molitvom 
za uspjeh Sabora i na nakane Apo- 
stolata molitve 

Katolika ima preko pola milijarde. Ra¬ 
zasuti su na svih- pet kontinenata. Zato 
su potrebe svete Crkve velike. Ali i ob¬ 
veze vjernika da se brinu za svoju majku 
Crkvu. Osobito u ovim danima kad nam 
predstoji u život provoditi odluke Općeg 
Sabora koji se upravo održava. Prava 
kršćanska obitelj znat će to uzeti u obzir. 
Poput one djece koja su Papi poslala 
košaricu jabuka da bude za- sabors.ke 
oce ! Ili onih koji su čekajući da počne 
vjeronauk, otišli pred oltar i molili Isusa 
da Opći Sabor i njihovoj župi dade sve¬ 
ćenika! Osjećati kršćanski znači imati 
smisla za čitavu Crkvu. Barem koju. mo¬ 
litvu prikazati za Opći Sabor. Bar koju 
‘svetu Misu na tu nakanu. Prisustvovati 
kojoj -pobožnosti s tom svrhom! Odreći 
se kakve sitnice, cigarete, kina, zabave i 
tu žrtvu prikazati za uspjeh Sabora! 
»U vaše molitve i žrtve stavljamo naj¬ 
veću nadu — veli Papa — jer je Sabor 
djelo Duha Svetoga.« 


10 


11 




Ako i mi tako mislimo onda nam ne 
će biti teško da i u toj stvari budemo 
prava kršćanska obitelj! 

® čita barem jedan katolički časopis 

Danas ih već imamo: Glasnik sv. Ahtu- 
nan, Blagovest, Glasnik Srca Isusova- i 
Marijina, Iz života, Marija, Glas Koncila, 
pojedine brošurice vjerskog sadržaja, ili 
nešto slično. 

Sramota je ako svaki mjesec barem 
koji od njih ne dođe u našli kuću! Ni¬ 
jedan od njih nije tako skup da ga ne 
bisnao barem koji put preko godine mogli 
uzeti. Za mnoge su takvi časopisi jedina 
mogućnost da dođu u doticaj sa vjerskim 
problemima i nečim što je u vezi s vje¬ 
rom.. Oni nam daju orijentaciju i pru¬ 
žaju mnogo korisnog i potrebnog , štiva. 
— Sad skoro došao je k meni jedan moj 
vjernik: »Velečasni — veli on — imate 
li još koji broj Glasnika sv. Antuna od 
listopada? Znate onaj članak »Na-palu¬ 
bi« ili tako nekako upravo mi treba. Moj 
primjerak je negdje vani na čitanju a, 
htio bih jednom mom drugu u poduzeću 
pokazati što u njemu ima. Znate, on 
misli da je vjera preživjela.« Dao sam 


mu zadnji primjerak. Taj je shvatio 
ulogu katoličke štampe: gdje ne možeš 
sam — postavi koji katolički časopis ili 
dobru knjigu! Uspjeh ne će izostati. 

, Zato slobodno možemo zaključiti: tvoj 
odnos prema katoličkim časopisima je 
mjerilo tvog kršćanskog i katoličkog osje¬ 
ćaja i uvjerenja! 

® dan završava večernjom molitvom: »da 
se svaka naša molitva i radnja s Nji¬ 
me počne i po Njemu početa da se 
završi. Amen.« 

Msgr. Vlašić u svojoj knjizi »Iz života« 
opisuje svoj doživljaj: Došao djed sa 
unukom u crkvu da se pokloni Isusu. Na 
odlasku mala je' mahnula prema oltaru 
i rekla: »Papaaa . .., Isuse!« 

Taj »Papaaa« — to je smisao večernje 
molitve. Dan je na izmaku. Za sve preko 
dana treba reći hvala. Načiniti konačni 
obračun i onda leći na počinak. Večernja 
molitva će nam pomoći da to lijepo 
obavimo. 

Navečer su svi članovi obitelji više 
manje na okupu. Zgodna prilika da se 
obavi zajednička molitva! Barem kratka. 

Kako veliku odgojnu ulogu ona ima! 
Utvrđuje naš . odnos pi'ema Bogu, poja¬ 
čava naviku redovite molitve. 

Evo kako je jedna obitelj još koristila 
večernju molitvu: Svi su se sakupili i 
kleknuli pred raspelo u sobi. Tu su u 
sklopu molitve obavili i ispit savjesti. 
To je radila mama ili tata: Ivica, danas 
si mi triput kazao »ne ću«, jedamput si 
istukao bracu; Marica, zakasnila si u ško¬ 
lu, nisi htjela jesti juhu; Ti, Branko, 
lagao si mi da nemaš zadaću, mjesto 
na vjeronauk otišao si se igrati. Sjetite 
se da ste tinie uvrijedili dragoga Boga. 
Obećajte da ćete sutra biti bolji. Zajedno 
ćemo izmoliti pokajanje! — 

U toj kući batina je rijetko imala posla. 
Roditelji su znali da će više uspjeti kod 
svoje djece ako im njihove nestašluke 
i pogreške prikažu kao uvredu Bogu. 
Večernju molitvu koristili su za to. Oda¬ 
brali su najzgodnije vrijeme. Iza dnevnih 
napora i briga čovjek je sklon da na¬ 
večer kritički promotri sve svoje postup¬ 
ke preko dana. 

Ima li večernja molitva mjesto u tvojoj 
obitelji? Ako smatraš da zaslužuješ na¬ 
ziv kršćanske obitelji — potrudi se da 


večernji oproštaj s Gospodinom postane 
redovita točka dnevnog reda u tvojoj 
kući ! 

Evo. tako je u pravoj kršćanskoj, kato¬ 
ličkoj obitelji čitav dan prožet životom 
po_ vjeri. S Bogom počinje, s Bogom za¬ 
vršava. Svaki dan iznova! To. znači da 
je vjera postala oblik života takve kuće. 

Takva će obitelj zaslužiti da od Vječ¬ 
nog Suca čuje riječi: »Dođite blagoslo¬ 
vljeni .. . Bio sam gladan, nahranili ste 
me; bio sam žedan, napojili me; bio sam 
gol, odjenuli me; bolestan, pohodili me; 
u tamnici, pomogli mi; mrtva ste poko¬ 
pali. Jer . što ste učinili jednomu od ovih 
najmanjih u moje ime — to ste učinili 
meni! Uđite u život vječni!« 

Dopuštenjem Nadbiskupskog duhovnog 
stola u Zagrebu 1963. — Izdaje i odgo¬ 
vara: Vinko Kanižaj, Župni ured Sv. 
Marije, Sisak 3. — Tisak: »Tipografija-« 
grafičko poduzeće, Đakovo 1963. godine. 



